#### DECIZIE

Nr. 8024 din 20.11.2018

 Ca urmare a cererii adresate de ASOCIAȚIA PRIETENII DE LÂNGĂ TINE, cu sediul în Giurgiu, șos. București, bl. B2/1S, sc. C, ap. 48, jud. Giurgiu, înregistrată la A.P.M. Giurgiu cu nr. 8024/17.10.2018, în baza Hotărârii Guvernului nr. 1076/2004 privind stabilirea procedurii de realizare a evaluării de mediu pentru planuri şi programe şi Hotărârii de Guvern nr. 918/2010, art. 13, alin. 2, Agenţia pentru Protecţia Mediului Giurgiu decide, ca urmare a consultărilor desfăşurate în cadrul şedinţei Comitetului Special Constituit din data de 19.11.2018 că planul „Centru de zi pentru copii/tineri cu dizabilități psiho-motorii”, în vederea aprobării PUZ -ului ce se va implementa în com. Stănești, sat Bălan, CF 30416, jud. Giurgiu, nu se supune evaluării de mediu conform procedurii aprobată prin H.G. nr. 1076/2004 şi se va emite actul de reglementare, după completarea documentaţiei**.**

**Motivele care au stat la baza deciziei sunt următoarele:**

**Caracteristicile** planului:

- terenul pe care se propune implementarea planului se află în extravilanul sat Bălanu, com. Stănești, 30415, jud. Giurgiu, în suprafață totală de 10700 mp, folosinţa actuală - teren extravilan arabil şi destinaţia – Centru de zi pentru copii/tineri cu dizabilități psiho motorii;

- pe amplasamentul studiat se va realiza un centru de zi pentru a primi copii cu dizabilități din comunele ce compun GAL-ul zonal.

Acesta va conține:

- un pavilion principal cu funcțiunile educative și terapeutice aferente,

- grajd de cai

- parc pentru plimbare, relaxare

- accesul principal se va realiza pe latura sud vest;

- accesul secundar se va realiza pe latura sud est;

- alimentarea cu apă – se va realiza din sursă proprie – pentru fiecare lot;

- evacuarea apelor uzate menajere se va face în ministație de epurare;

- energia electrică va fi asigurată de la reţeaua de energie electrică din zonă prin racordarea la rețea;

- energia termică – încălzirea se va realiza cu ajutorul centrală pe lemne

- planul nu este relevant pentru integrarea consideraţiilor de mediu, mai ales din perspectiva promovării dezvoltării durabile;

- din plan nu decurg probleme de mediu relevante;

- în cadrul planului nu apar probleme pentru implementarea legislaţiei naţionale şi comunitare de mediu.

**Caracteristicile efectelor** şi ale zonei posibil a fi afectate:

* probabilitatea, durata, frecvenţa şi reversibilitatea efectelor – nu este cazul;
* natura cumulativă a efectelor – obiectivul va fi amplasat în extravilanul com. Stănești, jud. Giurgiu, în apropierea a încă 2 planuri, care aparțin SC Pensiunea Calul Bălan SREL;
* natura transfrontieră a efectelor - nu este cazul;
* riscul pentru sănătatea umană sau pentru mediu (de exemplu, datorită accidentelor) - nu este cazul;
* mărimea şi spaţialitatea efectelor – planul urmează a se realiza pe teren extravilan com. Stănești, jud. Giurgiu, având folosinţa actuală de teren extravilan arabil;
* valoarea şi vulnerabilitatea arealului posibil a fi afectat de:

- caracteristicile naturale speciale sau patrimoniul cultural - nu este cazul;

 - depăşirea standardelor sau a valorilor limită de calitate a mediului - nu este cazul ;

 - folosirea terenului în mod intensiv - nu este cazul;

 - efectele asupra zonelor sau peisajelor care au un statut de protejare recunoscut pe plan naţional, comunitar sau internaţional – obiectivul este amplasat în extravilanul com. Sănești.

**Modul de informare a publicului pe parcursul procedurii:**

* anunţuri publice ale titularului privind solicitarea avizului de mediu publicate în cotidianul local ,,Giurgiuveanul”, în data de 12.09.2018 şi 14-16.09.2018.
* nu s-au înregistrat contestaţii din partea publicului şi nu s-au înregistrat solicitări pentru consultarea documentaţiei.

Prezenta decizie poate fi contestată în conformitate cu prevederile Legii contenciosului administrativ nr. 554/2004, cu modificările şi completările ulterioare.

Menţiuni despre procedura de contestare administrativă şi contencios administrativ.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile sau omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală, considerându-se că acestea sunt vătămate într-un drept al lor sau într-un interes legitim.

Înainte de a se adresa instanţei de contencios administrativ competente, persoanele au obligaţia să solicite autorităţii publice emitente a deciziei sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile este gratuită şi trebuie să fie echitabilă, rapidă şi corectă.